AOT กำไรปี 63 วูบ 83% เหลือ 4.32 พันลบ. เซ่นผลกระทบ “โควิด”
AOT กำไรปี 63 วูบ 83% เหลือ 4.32 พันลบ. เซ่นผลกระทบ "โควิด"
AOT กำไรปี 63 วูบ 83% เหลือ 4.32 พันลบ. เซ่นผลกระทบ "โควิด"
24 พ.ย. 2563

บริษัท ท่าอากาศยานไทย จำกัด (มหาชน) หรือ AOT รายงานผลการดำเนินงานประจำปี 2563 สิ้นสุด 30 ก.ย.2563 ดังนี้

โดยผลการดำเนินงานดังกล่าวปรับตัวลดลงเนื่องจาก บริษัทมีรายได้จากการขายหรือการให้บริการลดลง 50.34% ขณะที่รายได้เกี่ยวกับกิจการการบินลดลง 52.51%
ทั้งนี้ ปริมาณเที่ยวบินและผู้โดยสารลดลง สาเหตุจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ยังไม่คลี่คลาย และหลายประเทศมีการระบาดซ้ำ การจำกัดการเดินทางเข้าออกนอกประเทศ ส่งผลกระทบไปทั่วโลก โดยเฉพาะการเดินทางทางอากาศที่ทำให้ธุรกิจที่เกี่ยวเนื่อง ทั้งสายการบิน สนามบิน การท่องเที่ยวต้องประสบปัญหาการดำเนินธุรกิจอย่างรุนแรง
ขณะที่ ทอท .ได้มีมาตรการช่วยเหลือผู้ประกอบการและสายการบินที่ได้รับผลกระทบจากการแพร่ระบาดของ COVID-19ตามที่ได้รับอนุมัติจากคณะกรรมการ ทอท.เมื่อวันที่ 19 กุมภาพันธ์ 2563 วันที่ 22 เมษายน 2563 และวันที่29 กรกฎาคม 2563 ตามลำดับ และล่าสุดเมื่อวันที่ 23 กันยายน 2563 ได้มีมติอนุมัติการขยายระยะเวลามาตรการช่วยเหลือผู้ประกอบการและสายการบินเกี่ยวกับค่าเช่าพื้นที่ ค่าบริการการใช้บริการในอาคาร และค่าผลประโยชน์ตอบแทนคงที่รายเดือน รวมถึงการเรียกเก็บค่าธรรมเนียมตามกฎหมายว่าด้วยการเดินอากาศจากเดิมสิ้นสุด ณวันที่ 31 ธันวาคม 2563 เป็นสิ้นสุด ณ วันที่ 31 มีนาคม 2565 ทั้งนี้ เพื่อแบ่งเบาภาระของผู้ประกอบการในช่วงเวลาที่ได้รับผลกระทบจากวิกฤตดังกล่าว อย่างไรก็ตาม มาตรการให้ความช่วยเหลือข้างต้นจะต้องเป็นไปตามหลักเกณฑ์และเงื่อนไขที่ ทอท.กำหนด
ทั้งนี้ แม้ว่าในปีงบประมาณ 2563 จะมีปัญหา COVID-19 ส่งผลให้ปริมาณเที่ยวบินและผู้โดยสารลดลงอย่างมากแต่ ทอท.ยังสามารถรับรู้รายได้จำนวนมากในช่วงต้นปีงบประมาณ ระหว่างเดือน ตุลาคม 2562 – มกราคม 2563 ทำให้ในปีนี้ ทอท.ยังคงผลการดำเนินงานที่เป็นกำไรสุทธิ
สำหรับปีสิ้นสุดวันที่ 30 กันยายน 2563 ปริมาณการจราจรทางอากาศของท่าอากาศยานทั้ง 6 แห่งของ ทอท.มีจำนวนเที่ยวบินรวม 515,185 เที่ยวบิน ลดลงร้อยละ 42.51 เมื่อเปรียบเทียบกับปีก่อน แบ่งเป็นเที่ยวบินระหว่างประเทศ 244,511 เที่ยวบิน และเที่ยวบินภายในประเทศ 270,674 เที่ยวบิน ส่วนจำนวนผู้โดยสารรวมมีทั้งหมด72.64 ล้านคน ลดลงร้อยละ 48.80 เมื่อเปรียบเทียบกับปีก่อน แบ่งเป็นผู้โดยสารระหว่างประเทศ 37.49 ล้านคนและผู้โดยสารภายในประเทศ 35.15 ล้านคน โดยการลดลงส่วนใหญ่มาจากเที่ยวบินและผู้โดยสารระหว่างประเทศในปี2563 ทอท.มีกำไรสุทธิ 4,320.68ล้านบาท ลดลงจากปีก่อน 20,705.69ล้านบาท หรือร้อยละ 82.74 โดยมีรายได้รวมลดลง 31,291.28 ล้านบาท ค่าใช้จ่ายรวมลดลง 5,143.55 ล้านบาท และภาษีเงินได้ลดลง 5,350.72 ล้านบาท